Jukskei - Wikipedia

# Jukskei

### vanuit Wikipedia, die vrye ensiklopedie.

Jukskei is 'n spansport wat volgens oorlewering ontstaan het toe Goewerneur Jan de la Fontaine, in 1734 die Fort de Rietvallei aan die Buffeljagtsrivier gestig het. Die spel word deur twee spanne van vier spelers elk met twee rubber of hout skeie gespeel wat tussen 11 en 16 meter na 'n pen in 'n sandput gegooi word. Punte word aangeteken deur penne of lê's. 'n Pen word aangeteken as die pen omval deur die gooi van ‘n skei. 3 punte word aangeteken vir elke pen wat die een span meer as die ander span aanteken in 'n gooibeurt waarin elke speler twee skeie na die pen gooi. As die aantalle penne in 'n gooibeurt gelyk is kry nie een van die spanne punte vir penne nie en word punte toegeken opgrond van lê's. In die geval, onderworpe aan 'n aantal voorwaardes, word een punt behaal vir elke skei wat binne ‘n straal van 460mm van die pen lê. Die eerste span wat presies 23 punte behaal aan die einde van 'n gooibeurt wen. As 'n span meer as 23 punte behaal moet hulle weer van 0 af oor begin.

## [wysig] Geskiedenis

Daar word gemeen dat Jukskei in ongeveer 1743 in die Kaapkolonie, Suid-Afrika ontstaan het.[1]. Die spel is ondermeer deur "Transportryers" wat goedere met met ossewaens vervoer het versprei. [2]. Hulle het die houtskeie van die jukke van die osse na 'n houtpen wat in die grond geplant is gegooi om die ledigheid te verdryf. Die spel is tydens die Groot trek gespeel][3] en deur boere uit die Boland op strande. Jukskei het in omtrent 1939 'n georganiseerde sport geword toe die eerste unies gevestig is en die reëls geformaliseer is. Die Suid-Afrikaanse Jukskei Raad (nou Jukskei SA) is op 25 Oktober 1940 gestig[4]. In die tweede helfte van die 20ste eeu is die sport geassosieer met die kulturele identiteit van die Afrikaners het die nasionaliste regering die sport aktief ondersteun. Dit het het die sport egter in die lang termyn moontlik meer kwaad as goed gedoen. Meer onlangs het Jukskei SA ontwikkellingsprojekte van stapel gestuur om die sport onder ander kulture bekend te stel en swart spelers af te rig. Die sport is ook in die begin van 2001 deur die Suid-Afrikaanse regering gekies as een van die sewe inheemse spele wat aangemoedig en ontwikkel sou word.

Jukskei word hoofsaaklik in Suid-Afrika en Namibië gespeel. Die spel word egter na bewering ook op mededingende vlak in Amerika en Zimbabwe gespeel en is onlangs in Nieu-Seeland bekend gestel. Kontak word ook gemaak met ander lande met die oog op ’n Jukskei-wêreldspele wat vir 2008 in Suid-Afrika beplan word. [5]

## [wysig] Kyk ook

- Soortgelyke spele: Quoits, Perdeskoengooi, Propataireachd, Klootschieten, Pétanque
- Ander inheemse Suid-Afrikanse spele en sporte: Morabaraba, Intonga, Diketo, Kgate, Dibeke, Ncuva en kho-kho.

## [wysig] Eksterne skakels

- Jukskei SA
- Jukskei op petanque.co.za

## [wysig] Verwysings

1. ↑ Jukskei SA
2. ↑ [1]
3. ↑ http://www.ourcivilisation.com/smartboard/shop/ransford/chap6.htm
4. ↑ Jukskei SA
5. ↑ http://www.lig.co.za/artikel_detail_argief.asp?aid=62

Hierdie artikel is 'n saadjie. Voel vry om Wikipedia te help deur dit uit te brei.
Ontsluit van "http://af.wikipedia.org../../../j/u/k/Jukskei.html"

Kategorie: Saadjie

##### Views

- Artikel
- Bespreking
- Huidige wysiging

##### Soek

##### Ander tale

- English